paragraph_text: Klasa Forrestal je bila klasa nosača zrakoplova Američke ratne mornarice. Klasu čine četiri nosača. Prvi brod u klasi po kojem je i cijela klasa dobila ime je bio USS Forrestal (CV-59) koji je primljen u operativnu službu 1. listopada 1955. godine, a zadnji povučeni brod iz klase bio je USS Independence (CV-62), povučen iz službe 30. rujna 1998. godine. Klasu Forrestal je nasljedila klasa Kitty Hawk.